**КАКО УЧИТИ И НАУЧИТИ**

**Да би учење било ефикасно мора бити правилно - шта то значи?**

- поставити циљ

-разумети оно што се учи

-Текст (градиво) које се учи мора се више пута читати с намером да се разуме и научи

-издвајати и подвлачити битне делове градива

-сажимати градиво у виду теза

-графички представљати оне текстове који се тако могу представити

-анализирати ликовно-графичке приказе у уџбенику, приручнику или некој другој књизи и доводити их у везу са постојећим текстом

-често се преслишавати све дотле док се не стекне способност репродуковања ученог градива сопственим речима и способност успешног објашњавањадругоме (књига затворена)

-одговорити на питања и решавати задатке дате у уџбенику, приручнику

-понављати или вежбати градиво и оног дана када тог наставног предмета нема у распореду часова учити у више временских интервала

-проналазити нове примере

-користити најрационалнију методу учења, у зависности од врсте и карактера градива, као и од способности ученика

свакодневно правити план учења

-придржавати се распореда дневних активности и учити по унапред састављеном плану учења

-постављати питања пре, у време и после учења градива

**Како понављати градиво?**

-поставити јасан циљ с намером да се неко градиво утврди и боље разуме и научи

-без помоћи уџбеника записати тезе о садржају градива којег понављамо

-провера написаних теза у уџбенику и њихова (евентуална) допуна

-у себи или наглас репродуковати градиво по наведеним тезама

-самостално постављати питања из градива које се понавља и на њих давати одговоре

-постављати задатке у којима се тражи упоређивање и трагање за сличностима и разликама

-користити сопствени графички приказ градива, или само његових делова

-ако је при понављању нешто изостављено, подсетити се из адекватног извора знања

-понављати сам, или још боље са другом или другарицом (међусобно постављање питања и трагање за одговорима)

-трагати за корелацијом са другим садржајима из тог наставног предмета или са садржајима неког другог предмета

-понављати уз неке практичне активности (огледи и др.)

**Како се преслишавати?**

*Преслишавање може бити:*

-препричавање себи

-буквално понављање у себи

-гласно препричавање

-буквално гласно препричавање

-преслишавање писмено (буквално или препричавање)

-преслишавање уз записивање теза

-преслишавање уз коришћење графичко приказа

-преслишавање уз практичну активност

-преслишавање мора бити: јасно, разумљиво, повезано, течно, својим речима

-никада се не преслишавати на неразумљивом градиву (изговарање делова градива које се не разуме води у формализам знања ученика). градиво при учењу треба прво разумети , па тек онда се на њему преслишавати

-при преслишавању извор знања морају бити ван видног поља, а користе се само онда када преслишавање није успешно или није потпуно!

*Градиво је научено када се:*

· разуме

· запамти

· ако се зна репродуковати и пренети на друге

· ако се учено градиво зна применити у пракси

· ако се учено градиво уме сажети у неколико реченица (тезе, концепт, план, резиме...)

**Како се учи текст из уџбеника**

*Краћи текст:*

· читати цео текст с намером да се разуме садржај текста

· утврдити непознате речи и трагати за њиховим објашњењима

· читати с намером да се саржај анализира, уочавати његове поједине елементе и трагати за њиховим међусобним односима

· одвајати битне од небитних делова градива и доводити их у међусобну везу (уочавати сличности и разлике)

· генерализације у градиву конкретизовати на новим примерима

· трагати са везама са осталим садржајима

· вршити доказивања и закључивања

садржај логички структуирати

· радити на разумевању текста

· писати тезе

· тумачити ликовно-графичке садржаје уз текст

· ако је потребно, обавити практичне активности (оглед, посматрање)

· одговорити на постављена питања и урадити предвиђене задатке дате уз текст

· преслишавати учено градиво (у себи или наглас)

· преслишавати се путем записивања теза и графичкогприказа садржаја градива

· постављати питања пре, у току и после учења

*Дужи текст:*

· прочитати текст у целини с намером да се разуме основни његов садржај и смисао

· непознате речи објаснити уз помоћ речника, енциклопедије, интернет...

· текст поделити на мање логичке целине

· читати прву целину с намером да се научи

· издвајати битно од небитног

· доводити у везу чињенице и генерализације

· трагати за новим примерима

· процењивати вредност садржаја

· одговарати на постављена питања везана за тај део текста

· тумачити ликовно-графичке приказе

· формулисати тезе за тај део

· активно преслишавање првог дела градива (у себи, наглас, уз помоћ теза, графичког приказа)

· постављати питања и трагати за одговорима на њих

· на сличан начин се обрађује и други део (друга логичка целина)

· активно преслишавање прве и друге логичке целине

· следи учење треће логичке целине, па преслишавање заједно: прве, друге и треће целине

· активно преслишавање градива у целини

· посебну пажњу треба усмерити ка постављању оних питања на која нисмо могли пронаћи одговоре у датом градиву. одговори се могу потражити д наставника, по препоруци наставника, из неког другог извора.

**Шта треба знати о писању теза - сажетака? Како из дужег текста издвојити оно што је битно?**

· прочитати текст у целини, или део по део, у зависности која се метода учења корисри, с намером да се научи

· активно преслишавање градива по деловима или у целини

· поново читати само оно што се није разумело или запамтили

· усмено одговорити на постављена питања

· за сваку логичку целину формулисати по једну тезу, којом се изражава суштина њеног садржаја

· тезом изразити суштину једне целини

· теза мора бити кратка и разумљива

· способност писања теза се учи вежбањем

Кад се учи неко градиво из уџбеника потребно је да се оно сажме у неколико реченица. Ако у томе ученик успе онда је то знак да је градиво разумео и да га је научио.

*Подвлачење и означавање текста при учењу*

· подвлачењем и означавањем делова текста истиче се оно што је битно

· текст се подвлачи кад се учени текст добро разумео

*Како подвлачити текст?*

- важне речи, или делови текста подвлаче се једном

· ако је у тексту нешто посебно важно, подвлачи се два пута

· непозанато у тексту, означава се знаком питања на маргини текста

*Коришћење ликовно-графичких садржај у уџбенику*

· посматрати слику, цртеж, карту, табелу, шему и сл. у уџбенику, анализирати је и покушати објаснити онако како се разумело

· на основу анализе слике, цртежа, карте, табеле, шеме и др. формулисати нека питања која су посебно занимљива из ове области

· на основу табеле или шеме у уџбенику поновити наставно градиво и обавити његову систематизацију

· упоредити слику, цртеж, шему, график, са текстом у уџбенику и уочити међусобну повезаност

· на карти у уџбенику пронаћи то и то.....

· у нему карту у уџбенику убележити имена река, планина, градова....

· посматрати слике у уџбенику, довести их у везу и саставити замишљену причу....

· на основу слике у уџбенику формулисати реченице са управним говором.

**Методе учења**

*Партитативна метода:*

· прочитати текст у целини с намером да се швати његова структура и суштина

· текст поделити на логичке целине

· читати први део текста

· означити непознате речи и трагати за објашњењима

· активно преслишавање (у себи и наглас)

· уколико преслишавање не успе после првог читања, текст поново читати, или само оне делове који нису усвојени с намером да се овлада целином овог дела

· када се градиво тог дела савлада, у једној реченици формулисати тезу, у којој ће бити садржана суштина тог дела

· прелази се на други део, па се поступак понавља и тако редом док се не савладају сви делови градива

*Глобална метода:*

· пажљиво прочитати градиво у целини с намером да се разуме и научи

· означити непознате речи и трагати за објашњењима

· активно репродуковати оно што се разумело и научило

· поново читати само оне делове гардива који нису довољно шваћени и усвојени

· подвлачити битне делове текста

· у неколико формулисаних теза утврдити суштину ученог градива

*Комбинована метода учења:*

· прочитати текст у целини у намери да се разуме и швати његов садржај и његова структура

· поделити текст на логичке целине

· означити непознате речи и трагати за објашњењима

· прочитати прву целину с намером да се научи

· подвући оно што је битно

· активно се преслишавати

· формулисати тезу за ту целину

· на исти начин обрадити другу целину

· две целине повезати у јединствену целину и активно репродуковати

·после научене треће целине репродукција обухвата све три целине и тако редом док се не савладају сви делови и градиво у целини

Расподељено учење у времену

· градиво се учи истог дана када је обрађено (ако је настава пре подне) или наредног дана (ако је настава поподне)

-наредних дана, све до наредног часа, свакодневно се градиво понавља у виду активног преслишавања

**Зашто је учење које је расподељено у времену, учење које се организује у више временских интервала, боље од учења које је концентрисано у времену - учење градива одједном?**

· ако се градиво учи одједном, повећава се умор

· при учењу градива у више временских интервала у паузама долази до учвршћивања градива

· у паузама се остварује повезивање новог и већ ученог градива

· у расподељеном учењу ученици често, на нов начин, приступају истом градиву. тако лакше и ефикасније сагледавају могуће везе унутар ученог градива

· расподељено учење омогућава и његово дуже памћење